DJNovice - junij 2023

**OBVESTILO - novela ZJN-3D – razvezni pogoj**

Uporabnike obveščamo, da so na Portalu za elektronsko javno naročanje e-JN, pod [Usmeritve in navodila, Vzorčna razpisna dokumentacija](https://ejn.gov.si/sistem/usmeritve-in-navodila/vzorcna-rd.html) objavljeni primeri določil razveznega pogoja v pogodbi oz. razpisni dokumentaciji.

**OBVESTILO – Predloge za poročanje na podlagi 46. člena ZJN-3**

Ministrstvo za javno upravo je za lažjo izvedbo obveščanja zagovornikov javnega interesa pripravilo [predloge obvestil za poročanje namere o izvedbi in obrazložitev pred začetkom postopka s pogajanji brez predhodne objave na podlagi 46. člena ZJN-3](https://ejn.gov.si/sistem/usmeritve-in-navodila/navodila-in-obrazci.html).

**POJASNILO – Soglasje za pridobitev podatkov za preveritev izključitvenega razloga iz prvega odstavka 75. člena ZJN-3 v kazenski evidenci**

Od 02. 04. 2023 soglasja gospodarskih subjektov niso več potrebna, to velja tudi za postopke javnih naročil, ki so bili začeti pred 02. 04. 2023. Le v primeru izvedbe postopkov po ZJNPOV mora naročnik soglasja še vedno pridobiti, preverjanje pa lahko prav tako izvede preko sistema e-Dosje.

Za preverjanje razloga za izključitev oziroma okoliščine za razvezo pogodbe v zvezi z nekaznovanostjo mora naročnik s strani gospodarskega subjekta oziroma njegovih oseb pridobiti podatek o številki EMŠO. V primeru postopkov za oddajo naročila, pri katerih je obvezna uporaba ESPD obrazca, je primerno, da naročnik ta podatek zahteva v Oddelku B [Informacije o predstavnikih gospodarskega subjekta] Dela II ESPD. V primeru postopkov za oddajo naročila, pri katerih uporaba ESPD ni obvezna pa je primerno, da naročnik ta podatek zahteva v lastni izjavi, v kateri gospodarski subjekt vpiše svoje osnovne informacije oziroma informacije o njegovih predstavnikih.

Naročnik še vedno lahko pripravi izjavo in od ponudnikov zahteva, da vpišejo podatke o osebah, ki so članice upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, vendar te izjave posameznim osebam ni potrebno podpisati, ampak jo ponudnik priloži in odda skupaj s ponudbo.

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>